STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.20 | 2020.gada 22.oktobrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | G.Ozola |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāve | − | Z.Uzuliņa |
| Ekonomikas ministrijas pārstāve |  | I.Beināre |
| Ekonomikas ministrijas pārstāve |  | I.Apsīte |
| Ekonomikas ministrijas pārstāve |  | B.Vītoliņa |
| Finanšu ministrijas pārstāvis |  | A.Lapiņš |
| Finanšu ministrijas pārstāve |  | E.Mugina |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | E.Severs |
| Kultūras ministrijas valsts sekretāre | − | D.Vilsone |
| Kultūras ministrijas pārstāve |  | I.Treija |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs |  | R.Kronbergs |
| Tieslietu ministrijas pārstāve |  | L.Medina |
| Tieslietu ministrijas pārstāve | − | S.Armagana |
| Satiksmes ministrijas pārstāve |  | L.Austrupe |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre |  | D.Lucaua |
| Ministru prezidenta padomnieks | − | M.Cepurītis |
| Ministru prezidenta padomniece |  | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve |  | I.Pavlova |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Valsts kancelejas pārstāve |  | L.Peinberga |
| Krīzes vadības padomes sekretariāta vadītāja p.i. | − | K.Druvaskalns |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve |  | I.Rudzīte |
| Slimību profilakses un kontroles centra pārstāvis | − | J.Perevoščikovs |
| Valsts policijas pārstāvis | − | A.Grišins |
| Valsts robežsardzes pārstāvis | − | A.Rogozins |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvji |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Konceptuāli atbalstīt Veselības ministrijas izstrādāto pasākumu klāstu un nosakāmo ierobežojumu apjomu atkarībā no Covid-19 izplatības riska pakāpes (COVID-19 infekcijas izplatības pārvaldības stratēģija). Veselības ministrijai sadarbībā ar Ekonomikas ministriju, Kultūras ministriju un Izglītības un zinātnes ministriju precizēt pasākumu klāstu un nosakāmos ierobežojumus atbilstoši sēdē atbalstītajiem priekšlikumiem un precizēto dokumentu iesniegt gala akceptēšanai nākamajā koordinācijas grupas sēdē 2020.gada 26.oktobrī.
2. Jautājumu par centralizēti iegādājamo individuālo aizsardzības līdzekļu iegādi Veselības resora vajadzībām turpināt lemt nākamajā koordinācijas grupas sēdē 2020.gada 26.oktobrī. Veselības ministrijai izzināt informāciju par situāciju tirgū attiecībā uz iespēju iegādāties nesterilos cimdus, kā arī prasībām attiecībā uz sertifikātu esamību; atbildīgajiem resoriem izvērtēt visus alternatīvos risinājumus krājumu papildināšanai un rezerves atjaunošanai.
3. Pieņemt zināšanai Ekonomikas ministrijas (Patērētāju tiesību aizsardzības centra) pārstāves sniegto informāciju par vairākkārt lietojamo higiēnisko sejas masku specifikācijas izstrādi, lai nodrošinātu masku centralizētu iegādi maznodrošinātām personām, kā arī pieņemt zināšanai Valsts ugunsdzēsības un glābšanas dienesta, Aizsardzības ministrijas un Iepirkumu uzraudzības biroja pārstāvju izteiktos priekšlikumus par iepirkumu procedūru. Aizsardzības ministrijai sagatavot izskatīšanai Ministru kabineta 2020.gada 27.oktobra sēdē noteikumu projektu par attiecīgiem grozījumiem Ministru kabineta 2020.gada 9.jūnija noteikumos Nr.380 "Prioritāro institūciju un vajadzību sarakstā iekļautajām institūcijām nepieciešamo epidemioloģiskās drošības nodrošināšanas resursu iegādes, uzglabāšanas un izsniegšanas kārtība", ka arī sadarbībā ar Patērētāju tiesību aizsardzības centru sagatavot nepieciešamo informāciju (vērtējums par vairākkārt lietojamo higiēnisko sejas masku pieejamību tirgū, tehniskā specifikācija), lai Ministru kabinetā varētu pieņemt lēmumu par uzdevuma došanu Valsts aizsardzības militāro objektu un iepirkumu centram (VAMOIC) iegādāties maskas maznodrošinātām personām.
4. Finanšu ministrijai sagatavot priekšlikumus regulējumam Covid-19 infekcijas izplatības pārvaldības likumā par kustamās mantas atsavināšanu fiziskām personām.
5. Jautājumu par Iekšlietu ministrijas sagatavotajiem grozījumiem Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – noteikumi Nr.360) turpināt izskatīt nākamajā koordinācijas grupas sēdē 2020.gada 26.oktobrī. Valsts kancelejai kopīgi ar Tieslietu ministriju, Veselības ministriju un Iekšlietu ministriju izvērtēt termina “iekštelpa” piemērošanu un tā attiecināmības loku.
6. Neatbalstīt priekšlikumu komersantu sodīšanai par klientu apkalpošanu bez sejas maskas.
7. Neatbalstīt Aizsardzības ministrijas sagatavoto grozījumu noteikumos Nr.360 (militārpersonas) virzīšanu izskatīšanai Ministru kabineta sēdē. Aizsardzības ministrijai sadarbībā ar Iekšlietu ministriju sagatavot priekšlikumus attiecīgiem grozījumiem regulējumā, paredzot izņēmumu attiecībā uz militārpersonām par anketas pildīšanu Ieceļotāju uzskaites kontroles informācijas sistēmā (IECIS), un izskatīt tos nākamajā koordinācijas grupas sēdē 2020.gada 26.oktobrī.
8. Atbalstīt Tieslietu ministrijas sagatavoto grozījumu noteikumos Nr.360 (baznīcas) virzīšanu izskatīšanai Ministru kabineta 2020.gada 27.oktobra sēdē.

Sēdi slēdz plkst. 18.10

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu